Проект!!!



|  |  |
| --- | --- |
| **ДО****Г-Н ТАНЯ ГЕОРГИЕВА****ЗАМЕСТНИК – МИНИСТЪР НА ЗЕМЕДЕЛИЕТО И РЪКОВОДИТЕЛ** **НА УО НА ПРСР 2014-2020** | **ОДОБРЯВАМ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Проект на заповед за изменение на Заповед № РД 09-874/02.11.2020 г., изменена със Заповед № РД09-924/23.11.2020 г., Заповед № РД 09-94/02.02.2021 г., Заповед № РД 09-811/13.08.2021 г. и Заповед № РД 09-943/17.08.2022 г. и Заповед № РД 09-1194/25.10.2022 г. на заместник-министъра и ръководител на Управляващия орган на Програмата за развитие на селските райони за периода 2014 – 2020 г. (ПРСР 2014-2020 г.) за утвърждаване на Насоки за кандидатстване по процедура чрез подбор на проектни предложения по подмярка 19.1 „Помощ за подготвителни дейности“ на мярка 19 „Водено от общностите местно развитие“ от ПРСР 2014 – 2020 г. в частта на малките пилотни проекти* |

**УВАЖАЕМА ГОСПОЖО ГЕОРГИЕВА,**

Със Заповед № РД 09-874/02.11.2020 г., изменена със Заповед № РД 09-924/23.11.2020 г., Заповед № РД 09-94/02.02.2021 г., Заповед № РД 09-811/13.08.2021 г., Заповед № РД 09-943/17.08.2022 г. и Заповед № РД 09-1194/25.10.2022 г. на заместник-министъра и ръководител на УО на ПРСР 2014-2020 г. са утвърдени Насоки за кандидатстване по процедура чрез подбор на проектни предложения по подмярка 19.1 „Помощ за подготвителни дейности“ на мярка 19 „Водено от общностите местно развитие“ от ПРСР 2014 – 2020 г. в частта на малките пилотни проекти за процедура за прием на проектни предложения с регистрационен номер BG06RDNP001-19.476 в Информационната система за управление и наблюдение.

Срокът за изпълнение на малък пилотен проект е до 12 месеца, считано от датата на подписването на този договор. Проектът се отчита в срок до 1 месец от изтичане на срока за изпълнение, но не по-късно от 15 септември 2025 г.

Това ограничение е свързано със срока за плащане на средства през преходния период и правилото n+3 за автоматично освобождаване на средствата три години след 2022 г. Съгласно чл. 1, § 1 от Регламент (ЕС) 2020/2220 на Европейския парламент и на Съвета от 23 декември 2020 година за определяне на някои преходни разпоредби във връзка с подпомагането от Европейския земеделски фонд за развитие на селските райони (ЕЗФРСР) и от Европейския фонд за гарантиране на земеделието (ЕФГЗ) през 2021 г. и 2022 г. и за изменение на регламенти (ЕС) № 1305/2013, (ЕС) № 1306/2013 и (ЕС) № 1307/2013 по отношение на ресурсите и на прилагането през 2021 г. и 2022 г. и Регламент (ЕС) № 1308/2013 по отношение на ресурсите и разпределението на това подпомагане за 2021 г. и 2022 г. (Регламент (ЕС) 2020/2220), за програмите, подпомагани от Европейския земеделски фонд за развитие на селските райони (ЕЗФРСР), срокът от 1 януари 2014 г. до 31 декември 2020 г., определен в член 26, параграф 1 от Регламент (ЕС) № 1303/2013, се удължава до 31 декември 2022 г.

Съгласно чл. 2, § 1 и § 2 от Регламент (ЕС) 2020/2220, **Регламент (ЕС) № 1303/2013** на Европейския парламент и на Съвета от 17 декември 2013 година за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (Регламент (ЕС) № 1303/2013) **продължава да се прилага за програмите, подпомагани от ЕЗФРСР през програмния период 2014-2020 г. и удължени в съответствие с член 1 от регламента. По отношение на програмите, удължени в съответствие с член 1 от регламента, позоваванията към сроковете или крайните срокове, посочени член в 65, § 2 и 4 се удължават с две години.**

**Съгласно член 65, § 2, изречение второ на Регламент (ЕС) № 1303/2013 разходите са допустими за финансиране от ЕЗФРСР единствено когато разплащателната агенция действително е изплатила съответната помощ в периода 1 януари 2014 г.-31 декември 2023 г. С Регламент (ЕС) 2020/2220 този срок се удължава до 31 декември 2025 г.**

Имайки предвид действието и директния ефект на разпоредбите на Регламент (ЕС) 2020/2220 този срок е удължен до 31 декември 2025 г.

Във връзка с гореизложеното предлагам текста „Разходите са допустими за финансиране от ЕЗФРСР единствено когато ДФЗ действително е изплатил съответната помощ до 31 декември 2023 г.“ в раздел 14. „Категории разходи, допустими за финансиране“ от Приложение № 1 „Условия за кандидатстване по подмярка 19.1 „Помощ за подготвителни дейности“ на мярка 19 „Водено от общностите местно развитие“ от Програмата за развитие на селските райони за периода 2014 – 2020 г. в частта на малките пилотни проекти **да бъде заличен**.

**УВАЖАЕМА ГОСПОЖО ГЕОРГИЕВА,**

Във връзка с гореизложеното, предлагам да одобрите промяната, описана в настоящия доклад по отношение на Насоките за кандидатстване по процедура чрез подбор на проектни предложения BG06RDNP001-19.476 по подмярка 19.1 „Помощ за подготвителни дейности“ на мярка 19 „Водено от общностите местно развитие“ от ПРСР 2014 – 2020 г. в частта на малките пилотни проекти и да утвърдите проект на Заповед за изменение на Заповед № РД 09-874/02.11.2020 г., изменена със Заповед № РД 09-924/23.11.2020 г., Заповед № РД 09-94/02.02.2021 г., Заповед № РД 09-811/13.08.2021 г., Заповед № РД 09-943/17.08.2022 г. и Заповед № РД 09-1194/25.10.2022 г. на заместник-министъра и ръководител на УО на ПРСР 2014-2020 г.

Моля за Ваше разпореждане.

С уважение,

